KRAJEVNA SKUPNOST ROŽNA DOLINA

Številka: 19/25

Datum: 23.4.2025

**ZAPISNIK**

19. seje Sveta KS

Prisotni: Borut Čubej, Mavricija Valantič, Klavdija Židanik, Nataša Volk, Marjan Grilč, Bore Mitovski, Miha Bitežnik

Opravičeno odsotni: Slavko Šuligoj, Erika Bensa

Pričetek seje ob 17. uri

**DNEVNI RED:**

1. **Pregled realizacije sklepov 18. seje.**
2. **Obravnava predlogov za krajevni praznik 2025.**
3. **Pregled prispele pošte.**
4. **Predlogi in pobude.**
5. **Razno.**

**Točka 1.**

Po pregledu sklepov smo ugotovili, da so bili vsi sklepi realizirani.

**Točka 2.**

Skličemo sestanek s športnimi društvi, katerim ponudimo so organizacijo krajevnega praznika. K sodelovanju povabimo Športno kulturnodruštvo Stari – mladi Ajševica, Športno društvo Stara Gora, Športno društvo Rožna Dolina, Društvo upokojencev in Društvo za vrednote NOB. Glasbeni del prireditve bo v okviru EPK 2025.

**Sklep št. 1: Predsednik skliče sestanek z društvi za organizacijo krajevnega praznika.**

**Točka 3.**

Športno društvo Mark Šempeter prosi za izposojo 20 kompletov miz in klopi od 18. do 20.9.25 za potrebe srečanja s pobratenim športnim društvom Graefinau Angstedta iz Erfurta. Zaradi poškodb miz in klopi, se garniture ne izposojajo več.

**Sklep št. 2: Svet KS se ne strinja z izposojo garnitur ŠD Mark**

Dobili smo odgovor od Tržnega inšpektorata RS v zvezi s pritožbo za zemljišče poleg sedeža KS, ki nas seznanja, da Tržni inšpektorat RS ni pristojen za nadzor rabe zemljišč v skladu z občinskimi prostorskimi načrti, prav tako ni pristojen za nadzor delovnih in obratovalnih dovoljenj za prostore, kjer se izvaja proizvodna dejavnost in/ali skladiščenje.

**Točka 4.**

Klical je predstavnik Inšpektorata za vode, ki je opravil pregled odlagališča gradbenega materiala ob reki Vrtobici (pri židovski kapelici) zaradi prejete pritožbe s strani KS. Ugotovil je, da je dostop do vode omogočen in drugih nepravilnosti ni. Zaradi pritožbe, da zemljišče ni kategorizirano za skladiščenje gradbenega materiala, nas je napotil na gradbeni inšpektorat.

**Točka 5.**

G. Borut Čubej, g.a Nataša Volk in g. Bore Mitovski smo bili na MONG-u na sestanku z vodji oddelkov. Razpravljali smo o vseh problematikah v KS RD.

V kratkem bodo pristopili k reševanju plazu v Stari Gori.

Luč na Ulici Jožeta Mihevca bo tudi kmalu montirana.

Trenutno postavlja Telekom Slovenije optični kabel po Rožni Dolini do Merkurja.

Prostorski plan 7 naj bi bil sprejet do konca leta in takrat bo mogoče izvesti tudi brezplačen prenos zemljišč v Stari Gori in na Ajševici.

Prenos parkirišča iz države na občino pred židovsko kapelico je v teku.

Komisija bo tudi ponovno proučila zavrnjeno soglasje za postavitev bazne postaje Telekoma na Ajševici, ki bi prinesla signal za krajane od Ajševice do Bajte.

Popravili so tudi cesto na Parkovšču do spomenika iz I. svetovne vojne.

Delajo tudi na cesti na Mandriji, ki je v zelo slabem stanju.

Svet KS spremlja izvedbo del obljubljenih s strani MONG. Če bo potrebno prosimo za nov sestanek na MONG.

Seja zaključena ob 21.00 uri.

Zapisala Predsednik KS RD

Nataša Volk Borut Čubej